સાઉથની ઘણી બધી ફિલ્મોમાં પોતાનો જલવો બતાવ્યા બાદ બોલિવૂડની ફિલ્મ ‘દિલ્હી-૬’થી એન્ટ્રી કરનારી અદિતિ રાવ હૈદરીના હિસ્સામાં ‘લંડન પેરિસ ન્યૂયોર્ક’, ‘રોકસ્ટાર’, ‘મર્ડર-૩’, ‘બોસ’, ‘ખૂબસૂરત’, ‘ગુડ્ડુ રંગીલા’, ‘વજિર’ અને ‘ફિતૂર’ જેવી ફિલ્મો આવી. ‘દિલ્હી-૬’માં સહાયક અભિનેત્રીનું પાત્ર ભજવ્યું. હવે તે મણિરત્નમ્ની ફિલ્મ કરી રહી છે. અદિતિ કહે છે કે મને મારી આ સફર પર ગર્વ છે. કોઇની પણ સહાયતા વગર હું અહીં સુધી પહોંચી છું. મારી પાછળ મને સપોર્ટ કરવાવાળું કોઇ ન હતું. મને કોઇનું સમર્થન પણ મળ્યું ન હતું, પરંતુ મેં ક્યારેય એ બાબતને લઇ ફરિયાદ કરી નથી. હું હંમેશાં મારી જાતને ભાગ્યશાળી જ માનું છું, કેમ કે ઘણા લોકોએ મને તેમની ઉડાનોની અંદર રાખી. મારા વિકાસમાં મદદ કરી અને મને સફળતા અપાવી. હું એ પણ માનું છું કે ફિલ્મોમાં સતત ટક્યા રહેવું ખૂબ જ મુશ્કેલ છે, પરંતુ મારો આત્મવિશ્વાસ મારી સૌથી મોટી તાકાત છે.